Diari Oficial de la Generalitat Valenciana


Sumari del DOGV 8334, del 09-07-2018 (2018/6613)

RESOLUCIÓ de 28 de juny de 2018, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8334

Data del DOGV
:   09-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6613


Data del document
:   28-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de juny de 2018, de la Direcció General de Centres i Personal Docent, de la convocatòria d'ajudes econòmiques per a subvencionar els serveis complementaris de transport i menjador de l'alumnat dels centres d'educació especial de titularitat privada concertats i de titularitat de corporacions locals convinguts, per a l'exercici econòmic 2018. [2018/6613]  
  
Amb data 20 de setembre de 2016 es va publicar en el DOGV l'Ordre 52/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques per a subvencionar els serveis complementaris de transport i menjador de l'alumnat dels centres específics d'educació especial de titularitat privada concertats i de titularitat de corporacions locals convinguts.  
El 3 d'abril de 2018 es va publicar en el DOGV la Resolució de 26 de març de 2018, per la qual es convoquen les ajudes per a l'exercici 2018.  
Una vegada finalitzat el termini de presentació de les sol·licituds, amb data 31 de maig de 2018, s'ha reunit la comissió avaluadora prevista en l'article 12 de l'esmentada Ordre 52/2016, que, una vegada revisats els expedients de sol·licitud presentats, i d'acord amb els criteris de valoració establits en l'article 13 de l'esmentada ordre i en l'apartat sisé de la Resolució de convocatòria ?a) tipologia majoritària de discapacitat de l'alumnat dels centres on l'alumnat es troba escolaritzat, b) nombre d'alumnes sol·licitants usuaris dels serveis complementaris de transport i menjador prestats pel centre, i c) nombre i tipologia de les unitats concertades o convingudes dels centres on l'alumnat es troba escolaritzat?, eleva la proposta de concessió de les ajudes a l'alumnat dels centres que han presentat sol·licituds de participació i reuneixen els requisits previstos.  
  
D'acord amb l'article 14 de l'Ordre 52/2016, el Servei de Títols, Programes de Gratüitat i Ajudes a l'Estudi, com a òrgan instructor del procediment, ha informat favorablement la proposta de resolució en els termes acordats per la comissió avaluadora i l'eleva al director general de Centres i Personal Docent.  
Vista l'esmentada proposta de resolució, i fent ús de les atribucions que m'atorga la disposició final tercera, «Delegació de competències», de l'Ordre 52/2016, de 16 de setembre, de la Conselleria d'Educació, Investigació, Cultura i Esport, resolc:  
  
Primer  
Concedir les ajudes econòmiques per a subvencionar els serveis complementaris de transport i menjador a l'alumnat dels centres d'educació especial de titularitat privada concertats i de titularitat de corporacions locals convinguts (420 usuaris dels serveis de transport i 517 de menjador, escolaritzats en 14 centres distints), per un import total d'1.963.058,38 euros per a l'exercici 2018, tal com es detalla en l'annex I d'aquesta resolució.  
  
Segon  
Les ajudes esmentades s'abonaran a càrrec de la línia de subvenció S1572.000, capítol IV, de la secció, servei, centre gestor i programa 31.55.74.794.60, Ensenyament Primari, prevista en la Llei de pressupostos de la Generalitat per a l'exercici 2018.  
  
Tercer  
A l'efecte de acreditar el cost de la prestació dels serveis, els centres on l'alumnat beneficiari es troba escolaritzat, hauran d'aportar la documentació acreditativa de les despeses ocasionades d'acord amb el que estableix l'article 16 de l'Ordre 52/2016 i en l'apartat nové de la Resolució de 26 de març.  
Els terminis per a presentar la documentació acreditativa de la despesa són:  
a) Despeses realitzades de gener a agost de 2018: hauran de presentar-se abans del 30 de setembre.  
b) Despeses realitzades posteriorment: fins al 11 de desembre de 2018.  
  
Quart  
Ordenar la publicació en el Diari Oficial de la Generalitat Valenciana d'aquesta resolució, junt amb l'annex I, que, a més, també es publicarà en la següent pàgina web de la Conselleria d'Educació, Investigació, Cultura i Esport:  
http://www.ceice.gva.es/ocd/areacd/val/abc/subvenciones.asp (valencià)  
http://www.ceice.gva.es/ocd/areacd/es/abc/subvenciones.asp (castellà)  
  
La relació nominal de l'alumnat beneficiari quedarà exposada en el tauler d'anuncis del centre on es trobe escolaritzat.  
De conformitat amb els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació a l'interessat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què haja d'entendre's presumptament desestimat.  
  
València, 28 de juny de 2018.- El director general de Centres i Personal Docent. José Joaquín Carrión Candel.